Kommissionens beslutning

af 25. marts 2002

om ændring af beslutning 93/198/EØF om dyresundhedsmæssige betingelser og udstedelse af sundhedscertifikat ved indførsel af tamfår og -geder fra tredjelande og om ændring af bilag E til Rådets direktiv 91/68/EØF om dyresundhedsmæssige betingelser for samhandelen med får og geder inden for Fællesskabet

(meddelt under nummer K(2002) 1178)

(EØS-relevant tekst)

(2002/261/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande(1), senest ændret ved forordning (EF) nr. 1452/2001(2), særlig artikel 8 og 11,

under henvisning til Rådets direktiv 91/68/EØF af 28. januar 1991 om dyresundhedsmæssige betingelser for samhandelen med får og geder inden for Fællesskabet(3), senest ændret ved direktiv 2001/10/EF(4), særlig artikel 14, og

ud fra følgende betragtninger:

(1) Ved Kommissionens beslutning 93/198/EØF(5), senest ændret ved beslutning 97/231/EF(6), fastsættes der dyresundhedsmæssige betingelser og bestemmelser om udstedelse af sundhedscertifikat ved indførsel af tamfår og -geder.

(2) I henhold til Europa-Parlamentets og Rådets forordning (EF) nr. 999/2001 af 22. maj 2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier(7), senest ændret ved Kommissionens forordning (EF) nr. 1326/2001(8), skal avlsfår og -geder, der skal importeres fra et tredjeland, opfylde tilsvarende betingelser som dem, der kræves i EF.

(3) Derfor skal de betingelser, der er fastsat i de sundhedscertifikater, som anvendes ved samhandel inden for EF med og import fra tredjelande af avlsfår og -geder, ændres for at tage højde for de nye EF-bestemmelser.

(4) De certifikater, der anvendes ved import af alle kategorier af får og geder, bør ajourføres og harmoniseres med de bestemmelser, der er fastsat for andre arter.

(5) Bilagene til direktiv 91/68/EØF og beslutning 93/198/EØF skal ændres i overensstemmelse hermed.

(6) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Del 1a og 1b i bilag I og del 1a og 1b i bilag II til beslutning 93/198/EØF affattes som angivet i de tilsvarende dele i bilag I til nærværende beslutning.

Artikel 2

Standardformular III i bilag E til direktiv 91/68/EØF affattes som angivet i bilag II til denne beslutning.

Artikel 3

Denne beslutning får virkning på tredivtedagen efter offentliggørelsen i De Europæiske Fællesskabers Tidende.

Artikel 4

Denne beslutning er rettet til medlemsstaterne.

Udfærdiget i Bruxelles, den 25. marts 2002.

På Kommissionens vegne

David Byrne

Medlem af Kommissionen

(1) EFT L 302 af 31.12.1972, s. 28.

(2) EFT L 198 af 21.7.2001, s. 11.

(3) EFT L 46 af 19.2.1991, s. 19.

(4) EFT L 147 af 31.5.2001, s. 41.

(5) EFT L 86 af 6.4.1993, s. 34.

(6) EFT L 93 af 8.4.1997, s. 22.

(7) EFT L 147 af 31.5.2001, s. 1.

(8) EFT L 177 af 29.6.2001, s. 60.

BILAG I

"BILAG I

>PIC FILE= "L_2002091DA.003203.TIF">

>PIC FILE= "L_2002091DA.003301.TIF">

>PIC FILE= "L_2002091DA.003401.TIF">

>PIC FILE= "L_2002091DA.003501.TIF">

>PIC FILE= "L_2002091DA.003601.TIF">

>PIC FILE= "L_2002091DA.003701.TIF">

>PIC FILE= "L_2002091DA.003801.TIF">

BILAG II

>PIC FILE= "L_2002091DA.003902.TIF">

>PIC FILE= "L_2002091DA.004001.TIF">

>PIC FILE= "L_2002091DA.004101.TIF">

>PIC FILE= "L_2002091DA.004201.TIF">

>PIC FILE= "L_2002091DA.004301.TIF">

>PIC FILE= "L_2002091DA.004401.TIF">

>PIC FILE= "L_2002091DA.004501.TIF">

>PIC FILE= "L_2002091DA.004601.TIF">

>PIC FILE= "L_2002091DA.004701.TIF">"

BILAG II

"BILAG E

>PIC FILE= "L_2002091DA.004803.TIF">

>PIC FILE= "L_2002091DA.004901.TIF">

>PIC FILE= "L_2002091DA.005001.TIF">

>PIC FILE= "L_2002091DA.005101.TIF">"